钦定古今图书集成/理学汇编/学行典/第293卷 > 易经 > 《剥卦》
## 钦定古今图书集成/理学汇编/学行典/第293卷 > 易经 > 《剥卦》

上九。硕果不食。君子得舆，小人剥庐。

〈大全〉朱子曰：“上九，一阳在上，如硕大之果，人不及食而独留。如君子在上，而小人皆载于下，则是君子之得舆也。然小人虽载君子，而乃欲自下而剥之，则是自剥其庐耳。盖唯君子乃能覆盖小人，小人必赖君子以保其身。今小人欲剥君子，则君子亡，而小人亦无所容其身，如自剥其庐也。且看自古小人欲害君子，到”害得尽后，国破家亡，其小人曾有存活得者否？